Tour de Francia 2016

miniatura|right|250px|Mapa dos países participantes.
O **Tour de Francia 2015** foi a 103ª edición do Tour de Francia, a carreira ciclista máis importante do mundo. A edición deste ano disputouse entre os días 2 e 24 de xullo de 2016. O percorrido contou con 21 etapas e 2 días de descanso, das cales 9 eran de alta montaña, 2 de contra o reloxo (unha individual normal e unha cronoescalada), 1 de media montaña e outras 9 maioritariamente chás deseñadas para sprinters. Ademais, este trazado tamén se caracterizou por ter discorrido por 4 países. Estes son: España, Andorra e Suíza ademais de Francia.

O pistoletazo de saída do Tour deuse no Mont Saint-Michel, rexión da Normandía e finalizou, coma é habitual, co paseo arredor do circuíto polo centro de París e que ten a meta na Avenida dos Campos Elisios. Esta proba foi a décimo novena no circuíto UCI WorldTour 2016.

A carreira gañouna por terceira vez (segunda consecutiva) o inglés nado en Kenya Christopher Froome. O ciclista do Team Sky demostrou a súa superioridade en todos os terreos (ata correndo a pé) e venceu por unha gran diferenza, debido tamén á axuda que lle prestou o seu equipo, demostrando ser unha estrutura moi forte e case infranqueábel. Tralo inglés rematou o local Romain Bardet que atacou na antepenúltima etapa saltando da quinta posición á segunda. No terceiro lugar acabou o Colombiano Nairo Quintana que era un gran favorito para a vitoria final pero que decepcionou ao non ser o mellor nos Alpes.

Dentro das clasificacións secundarias, o eslovaco Peter Sagan logrou o seu quinto *maillot verde* consecutivo por unha grande diferenza, que se tornou en maior logo de que a revelación do vello sprinter Mark Cavendish con catro etapas, se retirara para preparar o ciclismo en pista dos Xogos Olímpicos de Río. Ademais, o eslovaco do Tinkoff tamén logrou o premio supercombativo. Na clasificación do mellor escalador, o polaco Rafał Majka conseguiu a súa segunda vitoria nesta clasificación, logo de vencer por unha ampla vantaxe de puntos ao igual que o seu compañeiro de equipo na clasificación dos puntos. Entre os xoves, o compatriota do maillot amarelo, Adam Yates venceu tras unha bonita pelexa co surafricano Louis Meintjes. O mellor equipo volveu ser por terceiro ano seguido o Movistar Team.

## Equipos participantes 
Na competición participaron 22 equipos diferentes, 18 da categoría UCI World Tour e 4 da categoría Profesional Continental invitados pola organzación (Cofidis, Solutions Crédits, Bora-Argon 18, Fortuneo-Vital Concept e Direct Énergie). En total tomaron a saída 198 ciclistas (9 participantes por equipo).

## Regulamento 
### Clasificación por puntos 
En todas as etapas danse puntos para esta clasificación. Segundo o coeficiente de cada etapa, outórganse puntos de diferente maneira, en todos eles se reparten puntos aos 15 primeiros:
* **Coeficiente 1** (etapas sen dificultades): 50, 30, 20, 18, 16, 14, 12, 10, 8, 7, 6, 5, 4, 3 e 2.
* **Coeficiente 2 e 3** (etapas con percorrido accidentado): 30, 25, 22, 19, 17, 15, 13, 11, 9, 7, 6, 5, 4, 3 e 2.
* **Coeficiente 4 e 5** (etapas de gran dificultade): 20, 17, 15, 13, 11, 10, 9, 8, 7, 6, 5, 4, 3 e 2.
* **Contrarreloxos individuais**: 20, 17, 15, 13, 11, 10, 9, 8, 7, 6, 5, 4, 3 e 2.
* **Sprints intermedios**: 20, 17, 15, 13, 11, 10, 9, 8, 7, 6, 5, 4, 3 e 2. Hai un en cada etapa.

### Clasificación da montaña 
Para esta clasificación, repártense puntos aos primeiros ciclistas que coroan os portos puntuábeis. Os portos clasifícanse en 5 categorías, dende a Categoría Especial ou HC até a 4ª categoría. Cando os finais son en alto, a puntuación do porto é dobre. Segundo a categoría de cada porto repártense os puntos da seguinte maneira:
* **Categoría Especial ou HC**: 25, 20, 16, 14, 12, 10, 8, 6, 4, 2 do 1.º ao 10.º
* **1ª categoría**: 10, 8, 6, 4, 2, 1 do 1º ao 6º
* **2ª categoría**: 5, 3, 2, 1 do 1º ao 4º
* **3ª categoría**: 2, 1 ao 1º e o 2º
* **4ª categoría**: 1 ao 1º

## Etapas 
As 21 etapas do Tour de Francia 2016 consistiron en 9 de alta montaña, 2 contrarreloxos (unha individual normal e unha cronoescalada), 1 de media montaña e 9 chás deseñadas para un final ao sprint.  Nunha das etapas, a 12ª con final previsto no Mont Ventoux, a organización tivo que acurtar a ascensión ao mítico porto por mor dos fortes refachos de vento existentes nos derradeiros quilómetros. Esta etapa foi unha das máis espectaculares de toda a historia do Tour pola lea montada logo de que unha moto atropelara a un afeccionado e fixera que Froome, Porte e Mollema que ían escapados caeran. Isto deu lugar á histórica imaxe do inglés correndo a pé pola subida despois de deixar tirada a súa bicicleta rota polo choque.

## Clasificación xeral 
A seguinte táboa amosa as vinte primeiras posicións da clasificación xeral tralo remate do Tour 2015:

## Outras clasificacións 
### Clasificación por puntos 
### Clasificación da montaña 
### Clasificación dos xoves 
### Clasificación por equipos 
### Premio da combatividade 
## Véxase tamén 
### Ligazóns externas 
* Páxina oficial do Tour